b'\n_START_ARTICLE_\nPeer Gynt (1934)\n_START_SECTION_\nOm filmen\n_START_PARAGRAPH_\nFilminnspillingen startet i andre halvdelt av august 1934. Utend\xc3\xb8rsopptak ble gjort i Gudbrandsdalen og i Kairo, London pluss havna i Hamburg._NEWLINE_M\xc3\xb8rkhudede Zacha Ahmed, som spilte eksotiske kvinner i tyske filmer og som medvirker i den afrikanske scenen, var en skuespillende danser. Rollen som Tatjana ble s\xc3\xa6rskilt skrevet inn for den \xc3\xb8sterrikske sangeren Lizzi Waldm\xc3\xbcller. For Richard R\xc3\xa9vy (senere Richard Ryen) ble dette hans siste filmrolle i Nazi-Tyskland. Han flyttet senere til USA.\n_START_SECTION_\nHandling\n_START_PARAGRAPH_\nPeer Gynt er en kraftig, ung norsk bondegutt og kvinnebed\xc3\xa5rer, ofte overmodig og full av fantasier i hodet. \xc3\x89n dag treffer han Solveig under en bryllupsfeiring. Den unge jenta er akkurat det motsatte av ham: stille, tilbakeholden og mild. Motsetninger tiltrekker hverandre og den unge uduglingen, som lar farsg\xc3\xa5rden forfalle, blir raskt betatt av Solveig. N\xc3\xa5r Peers mor Aase \xc3\xa9n dag d\xc3\xb8r, er Solveig ved hans side og tr\xc3\xb8ster ham, men n\xc3\xa5 er det ikke lenger noe som holder ham tilbake til dette bortgjemte ensomme stedet. Muligheten til \xc3\xa5 slippe unna bondelandets tranghet og \xc3\xa5 l\xc3\xa6re \xc3\xa5 kjenne verden, er der n\xc3\xa5. Peer drar til USA, noe som bestandig har v\xc3\xa6rt hans dr\xc3\xb8m. Selv ikke Solveigs hengivenhet kan holde ham tilbake, men den trofaste sjelen lar ham reise og lover \xc3\xa5 vente p\xc3\xa5 ham._NEWLINE_Litt senere har Peer Gynt funnet et skip, som er klar til \xc3\xa5 la ham m\xc3\xb8nstre p\xc3\xa5 som jungmann. Det eies av den fornemme baronesse Agga, som med sin ledager Parker vil heve en skatt. Ingen eventyrer kan motst\xc3\xa5 dette. Peer tar baronessen til fange og dykker snart etter skatten. Til Parkers misn\xc3\xb8ye blir Peer lagt til som den tredje forretningspartneren. Baronessen tillater ham dermed ikke bare \xc3\xa5 f\xc3\xa5 makt og penger, men f\xc3\xb8rer ham ogs\xc3\xa5 inn i de s\xc3\xa5kalte \xc2\xabfinere kretsene\xc2\xbb._NEWLINE_Litt senere eier den norske parvenyen sitt eget Peer-Gynt-Company og en rekke skip, som frakter gods over de syv verdenshavene. Tiden har kommet for at Peer kvitter seg med sine to partnere, som han stadig f\xc3\xb8ler er plagsomme._NEWLINE_Peer Gynts karakter begynner \xc3\xa5 forandre seg. Jakten p\xc3\xa5 penger, ber\xc3\xb8mmelse og makt bestemmer hans handlinger - og fremdeles kan han ikke la v\xc3\xa6re \xc3\xa5 l\xc3\xb8pe etter hvert eneste kvinneskj\xc3\xb8rt. Peer er snart aktiv p\xc3\xa5 andre \xc3\xb8konomiske omr\xc3\xa5der: Han starter eksempelvis graving etter kopper i Afrika og oppf\xc3\xb8rer byer. Et arabisk oppr\xc3\xb8r, som truer hans eiendommer, bekjemper han egenhendig. Snart kontrollerer han store deler av \xc2\xabdet sorte kontinent\xc2\xbb \xc3\xb8konomisk. F\xc3\xb8rst etter at Peer under en sandstorm redder livet til en d\xc3\xb8ende arabisk jente med navn Anitra kommer han til seg selv. Ekte f\xc3\xb8lelser, som har v\xc3\xa6rt begravet siden avskjeden med Solveig blir blottlagt. Dette opplever Peer senest n\xc3\xa5r hans hus blir \xc3\xb8delagt under en feiring til hans \xc3\xa6re av den illsinte lokalbefolkningen, som verken elsker arabere eller ei arabisk jente. De innf\xc3\xb8dte bortf\xc3\xb8rer ogs\xc3\xa5 Anitra._NEWLINE_Umiddelbart f\xc3\xb8r hadde Peer truffet en avgj\xc3\xb8relse, som skulle bli en fullstendig kuvending i hans liv. Han har kommet til en vidtgripende erkjennelse: \xc2\xabJeg har erobret verden og mistet meg selv\xc2\xbb. Peer gir bort eiendelene sine til medarbeiderne. N\xc3\xa5 st\xc3\xa5r han der med ingenting - men helt annerledes enn planlagt. For \xc3\xa5 redde sin nye kj\xc3\xa6rlighet vandrer Peer gjennom \xc3\xb8rkenen om nettene, alltid p\xc3\xa5 utkikk etter Anitra. Han g\xc3\xa5r seg vill og blir ranet. Revet og liggende p\xc3\xa5 bakken n\xc3\xa5r Peer til slutt ei havnekneipe. Der treffer han sj\xc3\xb8folk fra hjemstedet. Peer blir klar over at det ikke lenger er noe som holder ham igjen i Afrika. Sj\xc3\xb8folkene tar ham med p\xc3\xa5 sitt skip. M\xc3\xa5let er Norge._NEWLINE_N\xc3\xa5r Peer returnerer hjem til familieg\xc3\xa5rden har han blitt gammel og trett, en skr\xc3\xb8pelig mann. Tross alle forventninger er ikke familieg\xc3\xa5rden forkommen. Marken har blitt dyrket og huset er gjort i stand. Foran huset sitter en kvinne. Det er Solveig. Som hun en gang lovet, har hun ventet p\xc3\xa5 ham. F\xc3\xb8rst n\xc3\xa5 vet Peer virkelig \xc3\xa5 sette pris p\xc3\xa5 sann lykke og lojalitet og den ubetingede kj\xc3\xa6rligheten til den hjemlige jorda.'